CELEX: 32019R1404
Language: fi
Date: 2019-09-06 00:00:00
Title: Komission täytäntöönpanoasetus (EU) 2019/1404, annettu 6 päivänä syyskuuta 2019, tiettyjen tavaroiden luokittelusta yhdistettyyn nimikkeistöön

13.9.2019   
               
               
                  FI
               
               
                  Euroopan unionin virallinen lehti
               
               
                  L 236/14
               
            
         KOMISSION TÄYTÄNTÖÖNPANOASETUS (EU) 2019/1404,
         annettu 6 päivänä syyskuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä syyskuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Kaksi muovista ja metallista (volframikärjellä varustetusta teräksestä) valmistettua piikkiä, jotka on erityisesti suunniteltu yhdistettäviksi kävelysauvoihin pikakiinnitysjärjestelmällä.
                        Katso kuva (*1).
                     
                     
                        9506 91 90 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, 95 ryhmän 3 huomautuksen sekä CN-koodien 9506 , 9506 91  ja 9506 91 90  nimiketekstien mukaisesti.
                        Kävelysauvoja ei voi pitää nimikkeen 6602  kävelykeppeinä ja niiden kaltaisina tavaroina. Kävelysauvojen objektiiviset ominaisuudet poikkeavat nimikkeen 6602  kävelykepeistä, koska niitä on tarkoitus käyttää pareittain kehon työntämiseksi eteenpäin murtomaahiihdon tapaan. Kävelysauvojen kahvat ovat samanlaisia pystysuuntaisia jatkeita kuin hiihtosauvoissa, kun taas kävelykeppien kahvat ovat vaakasuuntaisia jatkeita, joihin nojaamalla käyttäjä voi siirtää painoaan kepin varaan.
                        Sauvakävely poikkeaa tavanomaisesta kävelystä, koska ylävartalo työskentelee henkilön työntämiseksi eteenpäin sauvojen avulla, minkä vuoksi sauvakävelyä voidaan pitää nimikkeessä 9506  tarkoitettuna liikuntana.
                        Piikeillä on luonteenomainen muoto ja rakenne sekä erityinen kiinnitysjärjestelmä, joiden vuoksi ne soveltuvat 95 ryhmän 3 huomautuksen mukaisesti käytettäviksi yksinomaan tai pääasiallisesti kävelysauvoissa (nimikkeen 9506  tavarat). Sen vuoksi luokittelu nimikkeeseen 6603  nimikkeen 6602  kävelykeppien osaksi ei tule kyseeseen 66 ryhmän 1 huomautuksen c kohdan nojalla.
                        Näin ollen ne on luokiteltava CN-koodiin 9506 91 90  liikuntavälineiden ja -varusteiden osaksi.
                     
                  
               (*1)  Kuva on ainoastaan ohjeellinen.